Werner Flume

**Werner Flume** (1908 m. rugsėjo 12 d. Kamene – 2009 m. sausio 28 d. Bonoje, Vokietija) – vokiečių teisininkas, teisėtyrininkas civilistas bei romanistas, teisės istorikas, profesorius, vienas žymiausių Vokietijos XX a. teisėtyrininkų.

## Biografija
Abitūrą baigė Hammonense gimnazijoje (Hamas/Vestfalija). Nuo 1927 m. Tiubingeno universitete vasaros semestro studijavo istoriją ir senąsias kalbas. Apsilankęs Philipp Heck paskaitoje, perėjo į Teisės fakultetą. Nuo 1927/1928 m. žiemos semestro pradėjo studijuoti Bonos universitete, kuriame, prieš tai 1 semestrą pastudijavęs Berlyne, baigė studijas. 1930 m. išlaikė pirmąjį valstybinį teisės egzaminą (Kelno aukštesniajame žemės teisme). 1931 m. apgynė disertaciją iš romėnų teisės (), teisės mokslų daktaras. Nuo 1932 m. Fritz Schulz asistentas Berlyno universitete. Čia jis parašė pagrindinę dalį savo veikalo *Eigenschaftsirrtum und Kauf*, turėjusio pasirodyti tik 1948 m. Veikalas turėjęs būti habilitacijos pagrindu. Į valdžią atėjus naciams, dėl apsižodžiavimo su dėstytojų fiureriu (*Dozentenschaftsführer*) turėjo atsisakyti habilitacijos, paliko universitetą. Baigė teisės referendariatą (1936 m.), išlaikė antrąjį valstybinį teisės egzaminą.

Dirbo spaudos ir leidybos koncerne, gilinosi į mokesčių ir įmonių teisę. 1946 m. habilitavosi (vadovas Wolfgang Kunkel) tema *Die Vererblichkeit der suspensiv bedingten Obligationen nach klassischem römischem Recht*.

1946 m. publikacijas pradėjo skelbti ir dienraštyje „Handelsblatt“, o nuo 1948 m. ir teisės dalykiniame žurnale „Der Betrieb“. Temos – mokesčių teisė, mokesčių politika. Nuo 1948 m. privatdocentas Bonoje. Nuo 1949 m. Getingeno universiteto ordinarinis profesorius, nuo 1953 m. Bonos universiteto Romėnų teisės ir lyginamosios teisės istorijos instituto profesorius. Privatinės ir mokesčių teisės katedros vedėjas (pirmtakas Fritz Schulz). Žymiausias darbas – „Civilinė teisė – Bendroji dalis“ (3 tomai).

Nuo 1972 m. Šiaurės Reino-Vestfalijos mokslų ir menų akademijos humanitarinių mokslų srities tikrasis narys. Nuo 1982 m. Regensburgo universiteto garbės daktaras (pirmasis iš teisininkų).

Flumeso mokiniai – profesoriai Eduard Picker (Tiubingenas), Jan Wilhelm (Pasau), Horst Heinrich Jakobs (Bona) ir Brigitte Knobbe-Keuk (†) (Bona).

## Bibliografija
* *Studien zur Akzessorietät der römischen Bürgschaftsstipulationen*, Dissertation, Bonn, 1931
* *Eigenschaftsirrtum und Kauf*, Regensberg, Münster, 1948
* *Richter und Recht*, München, 1967
* *Festschrift für Alexander Knur* (Hrsg. mit Richard Hamm), München, 1972
* *Festschrift für Kurt Ballerstedt zum 70. Geburtstag am 24. Dezember 1975* (Hrsg. mit Peter Raisch, u. a.), Berlin, New York, 1975
* * Festschrift für F. A. Mann zum 70. Geburtstag am 11. August 1977* (Hrsg. mit Hugo J. Hahn), München, 1977
* *Allgemeiner Teil des Bürgerlichen Rechts* (Bd. 1, Teil 1. Die Personengesellschaft, 1977; Bd. 1, Teil 2, Die juristische Person, 1983; Bd. 2, Das Rechtsgeschäft, 4. Aufl. 1992, ISBN 3-540-55211-1) Springer, Berlin
* *Gesammelte Schriften*, hrsg. von Horst Heinrich Jakobs, Köln, Schmidt, 1988-, ISBN 3-504-06008-5
* *Gedächtnisschrift für Brigitte Knobbe-Keuk* (mit Horst Heinrich Jakobs), Köln 1997.
* *Studien zur Lehre von der ungerechtfertigten Bereicherung*, Tübingen, Mohr Siebeck, 2003, ISBN 3-16-147930-0

## Šaltiniai